A NETFLIX SAJÁT GYÁRTÁSÚ ANIMESOROZATA
Mostanra az öt mérkőzésből négy lement.
Három-egy az állás!
Vagyis...
A Kínai Szövetséges Erők már nem nyerhetnek!
Még ha meg is nyerjük az utolsó meccset, csapatunk veresége már biztos.
Büszke kínai szurkolóink le vannak törve.
Szörnyen letörtek.
Ebben a pillanatban...
Yujiro! A japán és amerikai győztesek csapatának kapitánya.
„Öt–nulla.
Vereség nélkül győzünk.”
Ezek voltak…
Kaku tengercsászár, a Kínai Szövetséges Erők vezérének szavai.
Nem tartották be az ígéretüket.
Kína 4000 éves dicsőséges harcművészete
és a tengerkirályi és tengercsászári címek
még tartják magukat.
Négyezer évnyi kínai harcművészet
és több százezer harcművész tűnt el anélkül,
hogy megmutathatta volna a kungfu végső formáját.
Egyesek lebetegedtek, mások a fájdalomtól elsírták magukat,
és volt, aki feladta, mert nem bírta ki a megerőltető edzést.
Mások öregségben haltak meg.
Itt és most egyetlen csodás lény érte el a teljességet,
és küzdött le minden akadályt.
Ő a mesterek mestere, az egyetlen, aki képes volt feljutni a csúcsra.
Több mint 100 esztendős.
Végigjárta az utat, sosem felejtette el, és nem távolodott el a harcművészetektől.
Büszkék lehettek rá.
Kaku tengercsászár a kínai kempó megtestesülése.
Ha most veszítek,
az előző három győzelemnek nem lesz jelentősége.
Üdv!
Rajta!
Tessék!
Köszönöm.
- Kaku tengercsászár! - Igen?
Mit nyertél, és mit áldoztál fel,
miközben eljutottál erre a szintre?
Pénzt? Barátokat?
Nőket? Alkoholt?
Sok időd lett volna békében élni.
Önként vállaltad
a több mint száz évig tartó megerőltető edzést.
Mit nyertél, és mit vesztettél?
Válaszolj!
Ide hallgass, te japán Vasgyúró!
Biztosan megérted.
A kínai harcművészetek 4000 évében
senki nem csodálta annyira az erőt, mint én.
Mindent megtettem az erőért.
Figyelj, Vasgyúró!
Nők,
barátok, alkohol,
vér és dicsőség.
Még a szüleimet és a testvéreimet is habozás nélkül eldobtam.
Az idők során elsajátított erő
eszemet vette, és kivetkőztem magamból.
Hogy egy magamfajtának miről volt a legnehezebb lemondania?
Az erőről.
A testem kéjesen áhítozott az erőre.
Ezt az erőt elveszíteni fájt a legjobban.
Kína egész történelmében
én vágytam legjobban az erőre.
Egyszer az enyém volt,
de lemondtam róla.
Az emiatt érzett bánathoz képest
egy rokon halála szinte eltörpül.
Száz évvel ezelőtt a testemet acél borította.
A létező összes izomedzési formát gyakoroltam,
így csenevész testemre igen vastag izomréteget növesztettem.
Ami a tiszta erőt illeti, én lehettem Ázsiában a legjobb.
Villogtattam az erőmet, és őrült mutatványokat vittem véghez.
Kinevettem a harcművészetek logikáját, ordas hazugságnak neveztem.
És ezzel egészen addig nem hagytam fel, míg egy nap...
nem találkoztam valakivel.
Öreg volt, több mint 60 éves lehetett.
Az ereje olyan csekély volt, hogy nehezen lehetne erőnek nevezni.
Mégis megütött, megrúgott,
és a földbe döngölt.
Legyőzött a harcművészetek logikája.
Megváltozott az életem.
Minden edzőfelszerelésemet eldobtam.
És ezzel egyúttal búcsút kellett mondanom az izmaimnak.
Azért edzettem, hogy megtanuljam ezt a logikát.
Ahhoz képest, hogy az erőedzésen milyen gyorsan fejlődtem,
ez gyötrelmesen lassúnak tűnt.
A testem napról napra jobban hasonlított eredeti formájára,
de összeszorítottam a fogam.
Akármennyire könnyű vagy megerőltető az élet,
az ember egy idő után alkalmazkodik a környezetéhez, és megszokja.
Sok nap telt el így,
az izmaim egyre csak olvadtak le a testemről.
Mire 90 éves lettem, tiszta csont és bőr voltam.
A tál és az evőpálcika nehéznek tűnt a kezemben.
Ekkor sajátítottam el a harcművészetek logikáját.
LOGIKA
Értem.
Akkor ebben a harcban
a logika küzd az erő ellen.
Épp ellenkezőleg, Yujiro.
A harcművészetek nem harcolnak az erő ellen.
Az erő harcol a harcművészetek ellen.
Te harcolsz ellenem.
Kaku tengercsászár, tudod te?
Tudod te, ki ez az ember, akit lenézel,
és tudod, milyen erős ő?
Nézhetem innen
a mérkőzést?
Persze.
Elkezdődött már?
A tiszta erő a tiszta logika ellen.
A tiszta izomerő a tiszta technika ellen.
A tiszta erőszak a tiszta harcművészetek ellen.
Gyere, és kapj el!
Shaori!
SHAORI
Elhajolt előle!
Nem.
Eltalálta.
Shaorit használt. Méghozzá hihetetlen szinten.
Szándékosan kificamította az állkapcsát,
hogy felfogja a becsapódást.
Azt mondod,
hogy az öregem eltalálta?
Ez a shaori.
Nyugaton és keleten
az ellazulás az önvédelem és a harcművészetek nyitja,
ahogy az Miyamoto Musashi mestervívó önarcképén látszik.
A küzdelem élet és halál találkozása,
és olyan vészhelyzet, amely minden izmunkat aktiválja.
Mint amikor egy gyerek kezét fogjuk.
Vagy amikor a kezünkben tartunk egy tojást.
Ezek a képek az ellazulás mesteri szintjét szimbolizálják.
A múlt és a jelen harcművészei mindig is küszködtek
a vészhelyzetekben való ellazulással.
Könnyű mondani.
Annak ellenére, hogy Hanma jobbja az arcába csapódott,
Kaku laza maradt.
Ez éppoly nehéz feladat,
mint borotvával kettészelni egy kendőt a levegőben.
Még nem vagyok elég tapasztalt ahhoz, hogy utánozhassam.
Csak nem teljes erővel támadt az öregem?
Nézd csak a falat!
A pehelykönnyű szemüveg belefúródott a falba.
Biztos vagyok benne, hogy teljes erővel rúgott.
Figyelemre méltó, Vasgyúró.
Hány évtizede is nem vérzett az orrom?
Még a felülről jövő támadást is kivédte, ami a shaori gyengesége.
A tengercsászár igazán mesteri.
Az öregem mozdulatai...
Yujiro Hanma mozdulatai nem fognak rajta?
Nagyszerű!
Úgy látom, a kínai kempó
neked csak játék.
Valóban?
Shaori?
A shaori egy magas szintű, ősi technika a kínai harcművészeteken belül.
Ha veszély közeleg, megfeszülünk.
Ez önkéntelen reakció az állatoknál.
Ugyanakkor az ilyen ösztönök csak rontanak a helyzeten.
Még ha az erős szél ki is csavar hatalmas fákat,
a puha aljnövényzetben nem tesz kárt.
Egyesek elesnek, és eltörik valamijüket,
míg a babáknak magasról leesve sem esik bajuk.
Ez a természet bölcsessége.
A bokszolók hosszú ideig gyakorolják,
hogy a szemük se rezzenjen, ha bekapnak egy-egy ütést.
Vagyis az edzés arra való, hogy leküzdjük az ösztöneinket.
Kaku tengercsászár!
Visszahozom az ösztöneidet.
Azt állítja,
hogy legyőzi a shaorit?
Ez az ember
nem blöfföl.
Le fogja győzni a shaorit,
mégpedig meglepő módon.
Kezd érdekes lenni a küzdelem,
Vasgyúró.
Megmozdult.
A tengercsászár támad először.
Próbálkozz csak!
A hajszálam?
Ez váratlan volt.
Yujiro Hanma!
Azzal, hogy kihúzott egy hajszálat,
Kaku teste az akarata ellenére is egy kicsit megfeszült.
Egy hajszállal sem csúszott el Yujiro időzítése.
Micsoda mesteri mozdulat!
Lángész vagy!
Ez közel volt.
Nem igaz, Vasgyúró?
Majdnem meghaltál.
Vagy elhiszed, amit mondok,
vagy nem.
Miről beszél?
Nem tudom, de...
ez az ember
sosem blöfföl.
Habár ezt mondom, csak öregemberesen tudok ütni.
Nem nagy szám.
Próbáld ki!
Kitért.
Az öregem...
meghátrált!
Mi az? Meghátráltál egy ilyen öregember ütése miatt?
Mi történik?
Lássuk akkor!
Öreg!
Nicsak, nicsak.
Miért hátrál a japán?
És sarokba szorult.
A nagy Yujiro Hanma...
a falnak szorult.
Miért viselkedik ilyen gyáván ez a hülye?
A gyávaságod miatt nehezemre esik elhinnem,
hogy téged hívtak a Föld Legerősebb Teremtményének.
Na, Vasgyúró, mitől félsz?
Mi olyan rémisztő?
Miféle szörnyeteg ez?
Lebuktam.
Te ravasz róka!
Gondoltam.
Ez a shaori!
A shaoritól csökken a testsúly,
de ellazítja a testet.
Az ütését szélsőséges nyugalomból indította.
Az önvédelmi shaori támadó shaorivá változik.
Vagyis a shaori a test ellazítása.
A küzdősportokon és a harcművészeteken kívül
a modern sportokban is úgy tartják, hogy a kirobbanó erőhöz el kell lazulni.
Dobás, ütés,
lendítés és ütés.
Mind a becsapódásra fókuszálnak. Addig a pillanatig lazának kell lenni.
A becsapódásig el kell lazítani a testet.
Minél lazább vagy, annál jobb.
Ezért van az élsportolóknak puhább izomzata.
A lazítás és megfeszülés közötti hirtelen átváltás az erő kulcsa. Akkor lehetséges.
Így már érthető, hogy ütött ilyen hihetetlen erővel.
Lenyűgöző!
Egy nála százszor nagyobb japánt
a levegőbe ütött.
Az apám több mint 100 kiló, és mégis...
Na, Vasgyúró, örülsz?
Erős.
Nem tudtam, hogy valaki ilyen erős lehet.
Talán sosem találkozom veled, ha másfelé sodor az életed.
De a sors úgy akarta, hogy rám találj, méltó ellenfeledre.
Örülök neki.
Nem is olyan rossz sokáig élni. Mi az?
Már így is túl sokáig éltél, öreg.
Szenilis vagy. Még nem vettél észre valami fontosat.
Nagy bajban vagy, öreg.
Retsu, az meg...
Nem lehet.
Yujiro
shaorit használ.
Ez ugyanaz, amit a tengercsászár csinált az előbb?
A shaori...
Egyszer látta, és le tudta másolni? A shaori titkos művészetét?
Megtanulta, vagy már ismerte?
Lemásoltál, Vasgyúró?
Húsz éve hallgatom,
hogy a Föld legerősebb embere Japánban van.
Méltó vagy a nevedhez, lángész vagy.
Az eddigi ellenfeleid biztosan nem elégítettek ki.
Hát nem szórakoztató az élet?
Így találkozunk.
A te shaorid az én shaorim ellen.
- Lássuk, melyik az igazi... - Ne aggódj, öreg!
Mi?
Soha többet nem használom a shaorit.
Tessék?
Csak gúnyt űztem abból, ahogy a mozdulataiddal kérkedsz.
Nem ez a megszokott küzdőstílusom.
Ó, hát a fiatalembernek saját stílusa van?
- Csodálatos! - Hatalmas bicepsze van!
Mintha acélból lenne.
Érted már, öreg?
A küzdelem az erő felszabadításáról szól.
Erő nélkül lehetetlen katartikus hatást elérni.
Száz éve nem éreztem ekkora feszültséget.
AZOK A MEGSZÁLLOTT IZOMAGYAK